*Lyginamasis variantas 2024-01-29*

PATVIRTINTA

Rokiškio rajono savivaldybės tarybos

2023 m. gegužės 25 d.

 sprendimu Nr. TS-151

**ROKIŠKIO RAJONO VERSLO PLĖTROS KOMISIJOS**

**NUOSTATAI**

**1. Bendroji dalis**

1.1. Rokiškio rajono verslo plėtros komisija (toliau - komisija) yra kolegiali institucija, kuri formuoja rajono verslo ir ekonominės plėtros politiką. Komisija tiesiogiai pavaldi Rokiškio rajono savivaldybės tarybai.

1.2. Komisija savo veikloje vadovaujasi Lietuvos Respublikos įstatymais, Vyriausybės nutarimais, Rokiškio rajono strateginiais dokumentais, Panevėžio regiono plėtros planu, Rokiškio rajono savivaldybės tarybos sprendimais, Rokiškio rajono savivaldybės administracijos direktoriaus įsakymais, kitais teisės aktais, reglamentuojančiais verslo plėtros politiką, strategines kryptis, bei šiais komisijos nuostatais.

1.3. Komisijos sprendimai yra rekomendacinio pobūdžio.

# **2. Struktūra ir valdymas**

# 2.1. Komisiją sudaro ~~15~~ 14 narių iš šių institucijų:

 2.1.1. Rokiškio rajono savivaldybės tarybos (3 atstovai);

 2.1.2. Rokiškio rajono savivaldybės administracijos (~~2~~ 3 atstovai, iš kurių 1 administruoja BC „Spiečius“ veiklas Rokiškyje);

 2.1.3. Rokiškio rajono mero deleguoti (2 atstovai);

 2.1.4. Užimtumo tarnybos prie Lietuvos Respublikos socialinės apsaugos ir darbo ministerijos Panevėžio klientų aprantavimo departamento Rokiškio skyriaus ( 1 atstovas);

 ~~2.1.5. LR Seimo narys (1 atstovas);~~

 ~~2.1.6. Rokiškio turizmo ir verslo informacijos centro (1 atstovas);~~

 2.1.~~7~~5. Rokiškio rajono asocijuotų verslo struktūrų ( 3 atstovai);

 2.1.~~8~~6. Rokiškio profesinio mokymo centro (1 atstovas);

 2.1.~~9~~7. Rokiškio rajono ūkininkų sąjungos (1 atstovas).

2.2. Komisijos veiklai vadovauja komisijos pirmininkas, ~~renkamas komisijos narių~~. Jo nesant, komisijos darbui vadovauja komisijos pirmininko pavaduotojas, ~~renkamas komisijos narių~~.

2.3. Komisijos pirmininku gali būti skiriamas tik nepriekaištingos reputacijos, kaip ji yra apibrėžta Lietuvos Respublikos vietos savivaldos įstatymo 11 straipsnyje, tarybos narys.

2.~~3~~4. Komisijos narius gali atšaukti juos paskyrusi institucija.

2.~~4~~5. Komisijos sekretoriaus pareigas atlieka savivaldybės administracijos direktoriaus paskirtas savivaldybės administracijos darbuotojas.

## 3. Komisijos veiklos principai

3.1.komisija laikosi šių principų:

3.1.1.tyrimais ir apklausomis išsiaiškinti rajone esančią verslo situaciją, jo plėtros barjerus, kuriuos būtina panaikinti;

3.1.2. nekeisti ir nespręsti socialinių problemų ekonominių sprendimų sąskaita;

3.1.3. nesiūlyti subsidijuojamų paslaugų verslams, jeigu rinkoje egzistuoja privačios įmonės, teikiančios analogiškas paslaugas;

3.1.4. rekomenduoti teikti paramą tik tokioms paslaugoms, kurių rinkoje nėra arba jos neprieinamos didžiajai daliai verslininkų, smulkaus ir vidutinio verslo įmonėms ir jų darbuotojams;

3.1.5. argumentuotai pagrįsti sprendimus, kas bus subsidijuojamų paslaugų gavėjas, kokią naudą jis turės ir kokią naudą turės rajono verslo bendruomenė.

 **4**. **Komisijos funkcijos**

4.1. Komisijos funkcijos yra:

4.1.1. vertinti ir formuoti rajono ekonominės plėtros politiką, gerinti rajono įvaizdį;

4.1.2. inicijuoti rajono verslo plėtros programų rengimą, integruoti jas į regiono ir nacionalines programas;

4.1.3.  išaiškinti ir siūlyti šalinti verslo plėtros biurokratinius barjerus, Lietuvos Respublikos ir vietos valdžios institucijoms teikti pasiūlymus dėl norminių aktų pakeitimo ir tobulinimo;

4.1.4. siūlyti savivaldybės tarybai nustatyti rajono prioritetines verslo sritis;

4.1.5. teikti rajono savivaldybės tarybai rekomendacijas dėl rajono verslo aplinkos gerinimo, paslaugų verslui ir paramos rajono verslo subjektams teikimo ir kitais verslumo skatinimo klausimais;

4.1.6. išklausyti Rokiškio rajono savivaldybės Smulkaus ir vidutinio verslo plėtros programos veiklos ataskaitas, teikti siūlymus/rekomendacijas;

4.1.7.  teikti rajono savivaldybės tarybai rekomendacijas dėl Rokiškio rajono savivaldybės Smulkaus ir vidutinio verslo plėtros programos tobulinimo, gauti Komisijos pritarimą dėl komisijos pirmininko ir kitų narių skyrimo į Rokiškio rajono savivaldybės smulkaus ir vidutinio verslo plėtros programos vertinimo komisiją;

4.1.8.  maksimaliai panaudoti rajono valdžios ir verslo plėtros institucijų potencialą, pritraukiant šalies ir užsienio investuotojus;

4.1.9. teikti pasiūlymus dėl palankių sąlygų investicijoms į rajoną pritraukti sudarymo;

4.1.10. vykdyti lobistinę rajono verslo politiką.

**5. Komisijos darbo organizavimas ir sprendimų priėmimas**

5.1. Komisijos posėdžiai rengiami pagal poreikį, bet ne rečiau kaip kartą per ketvirtį. Eilinius posėdžius šaukia komisijos pirmininkas arba ne mažiau kaip trijų komisijos narių iniciatyva. Esant skubiam reikalui, komisijos posėdis gali būti organizuojamas apklausiant komisijos narius raštu ar elektroninėmis priemonėmis.

5.2. Posėdžio medžiaga komisijos nariams pateikiama ne vėliau kaip prieš 2 darbo dienas.

5.3. Siūlymus dėl verslo plėtros turi teisę pateikti visi rajono gyventojai. Pasiūlymai perduodami komisijos sekretoriui.

5.4. Posėdžiuose gali dalyvauti kviestieji asmenys.

5.5.  Posėdis yra teisėtas, jei jame dalyvauja ne mažiau kaip 1/2 komisijos narių. Sprendimai priimami posėdyje dalyvavusių komisijos narių balsų dauguma. Balsams pasiskirsčius po lygiai, lemia posėdžio pirmininko balsas. Tais atvejais, kai dėl kokių nors priežasčių komisijoje lieka mažiau negu dviejų institucijų atstovai, komisijos įgaliojimai sustabdomi ir skelbiama nauja posėdžio data.

5.6. Komisijos posėdžių metu daromas vaizdo ir garso įrašas. Komisijos posėdžiai transliuojami tiesiogiai. Komisijos posėdžių protokolai saugomi Savivaldybės administracijoje, vadovaujantis dokumentų saugojimą reglamentuojančiais teisės aktais ir skelbiami viešai Savivaldybės interneto svetainėje. Komisijos posėdžių vaizdo ir garso įrašai teisės aktų nustatyta tvarka saugomi informacinėse laikmenose ir skelbiami viešai savivaldybės interneto svetainėje.

5.~~6~~7. Komisijos sprendimai įforminami protokolais, kuriuos pasirašo komisijos pirmininkas ir sekretorius. Komisijos sprendimai, kaip rekomendacinio pobūdžio pasiūlymai, gali būti teikiami aukštesnėms valdžios institucijoms ir siekiama jų įgyvendinimo.

5.~~7~~8. Komisijos nariai ~~dirba visuomeniniais pagrindais~~, kurie nėra savivaldybės tarybos nariai, komisijų posėdžių metu atleidžiami nuo tiesioginio darbo ar pareigų bet kurioje institucijoje, įstaigoje, įmonėje ar organizacijoje, išsaugant jiems darbo vietą ir už darbą savivaldybės tarybos sudaromose komisijose jiems apmokant Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo nustatyta tvarka.

5.9. Komisijos nariai inicijuoja verslo plėtojimą rajone, remdamiesi regiono ir rajono strateginiais plėtros planais, taip pat kitais su verslo plėtra susijusiais dokumentais.

##

**6. Komisijos įgaliojimai**

6.1. Komisija – patariamoji rajono savivaldybės tarybos institucija.

6.2. Komisijos pirmininkas, pasibaigus einamiesiems metams, sekančių metų pirmąjį ketvirtį teikia veiklos ataskaitą rajono savivaldybės tarybai, informuoja apie komisijos veiklą rajono visuomenę.

6.3. Komisija, vykdydama jai pavestas funkcijas, bendradarbiauja su rajono savivaldybės tarybos komitetais, komisijomis, savivaldybės meru ir administracija ir kitomis institucijomis.

6.4. Komisija, esant reikalui, kviečia į savo posėdžius savivaldybės administracijos darbuotojus, ekspertus ir specialistus bei kitus reikiamus asmenis, galinčius padėti komisijai priimti racionalų sprendimą. Komisija gali paprašyti, kad minėti darbuotojai pateiktų medžiagą, informaciją ar išvadas, reikalingas komisijos sprendimui priimti.

6.5. Komisija skleidžia visuomenei informaciją apie savo veiklą, organizuoja diskusijas.

**7. Komisijos veiklos nutraukimas, reorganizavimas**

7.1. Komisijos veikla nutraukiama arba komisija reorganizuojama rajono savivaldybės tarybos sprendimu.

7.2. Komisijos nariai dirba, kol išrenkama nauja rajono savivaldybės taryba.

7.3. Išrinkus rajono savivaldybės tarybą, tvirtinama nauja komisijos sudėtis.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**